作者：刘辰翁
词牌/韵律：摸鱼儿

paragraphs: 道醉乡、无边无岸，一尊到彼殊径。
是间转海人知处，尺地不教渠剩。
尊亦瘿。
问一斗消酲，一石犹难信。
临风小等。
记我友醒狂，相从有意，中路恨羌永。
梅花晚，早已雪堆余鬓。
此花宁复风韵。
空寒独倚天为主，天又几时曾定。
今为晋。
看秦女山中，绿发垂垂顶。
百年一瞬。
叹高卧北窗，闲过五十，无说答形影。